Οικογενειακή συνωμοσία

Οικογενειακή συνωμοσία (αγγλ.:Family Plot) είναι ο τίτλος αμερικανικής κινηματογραφικής ταινίας, σε σκηνοθεσία του Άλφρεντ Χίτσκοκ και παραγωγή του 1976.

Περίληψη
Η ταινία περιγράφει την παράλληλη δράση δύο ζευγαριών: το πρώτο ένα ψευτο-μέντιουμ και ο συνεργός της που είναι ένας ταξιτζής, ο οποίος εκμαιεύει πληροφορίες, τις οποίες στη συνέχεια η φίλη του τις παρουσιάζει ως τεκμήρια των μαντικών της ικανοτήτων. Το δεύτερο ζευγάρι, ένας κοσμηματοπώλης και η φίλη του, οι οποίοι ζουν από τις απαγωγές πλουσίων. Τα δύο ζευγάρια θα διασταυρωθούν στην ταινία όταν μία ηλικιωμένη γυναίκα ζητά από το ψευτό-μέντιουμ να της βρει τον χαμένο της γιο που τον είχε δώσει όταν γεννήθηκε. Αυτός δεν είναι άλλος από τον κοσμηματοπώλη-απαγωγέα. Καθώς το μέντιουμ παρακολουθεί τον κοσμηματοπώλη για να το επιβεβαιώσει, εκείνος την παγιδεύει, αλλά τελικά το δεύτερο ζευγάρι συλλαμβάνεται, αποκαλύπτεται η δράση του και η πραγματική ταυτότητα του χαμένου γιου-κοσμηματοπώλη.

Παρατηρήσεις
Η ταινία βασίζεται στο μυθιστόρημα του Βίκτορ Κάνινγκ The Rainbird Pattern, και μεταφέρει τη δράση του στο Σαν Φρανσίσκο και στο Λος Άντζελες.Φρανσουά Τρυφώ, Χίτσκοκ, μτφρ. Γιάννης Ιωαννίδης, εκδ. Ύψιλον, Αθήνα, 1986, σελ.269
Η ταινία είναι ένα κωμικό θρίλερΜπάμπης Ακτσόγλου, Χίτσκοκ, εκδ.Αιγόκερως, Αθήνα, 1985,σελ.132 Η κριτική της εποχής την επαίνεσε μα το κοινό μάλλον ήταν αδιάφορο.Φρανσουά Τρυφώ, Χίτσκοκ, μτφρ. Γιάννης Ιωαννίδης, εκδ. Ύψιλον, Αθήνα, 1986, σελ270
Κυρίαρχο είναι σ' αυτήν το παιχνίδι ανάμεσα στην αθωότητα και την ενοχή, ο ευυπόληπτος κοσμηματοπώλης που είναι απαγωγέας και που αγνοεί τον λόγο της αναζήτησής του.Pierre Lherminier, Χίτσκοκ, μτφρ.Γιώργος Σπανός,εκδ. Πλέθρον, Αθήνα, 1985, σελ.158

Παραπομπές

Πηγές
Pierre Lherminier, Χίτσκοκ, μτφρ.Γιώργος Σπανός,εκδ. Πλέθρον, Αθήνα, 1985, σελ.156-159 
Μπάμπης Ακτσόγλου, Χίτσκοκ, εκδ.Αιγόκερως, Αθήνα, 1985,σελ.132 
Φρανσουά Τρυφώ, Χίτσκοκ, μτφρ. Γιάννης Ιωαννίδης, εκδ. Ύψιλον, Αθήνα, 1986, σελ.269-271
 Εξωτερικοί σύνδεσμοι 

Κατηγορία:Αμερικανικές ταινίες της δεκαετίας 1970
Κατηγορία:Ταινίες του 1976
Κατηγορία:Ταινίες παραγωγής Universal Pictures
Κατηγορία:Ταινίες σε σκηνοθεσία Άλφρεντ Χίτσκοκ
Κατηγορία:Αμερικανικές κωμικές ταινίες
Κατηγορία:Αγγλόφωνες ταινίες
Κατηγορία:Ταινίες με μουσική σύνθεση Τζον Γουίλιαμς
Κατηγορία:Αμερικανικές ταινίες μυστηρίου
Κατηγορία:Ταινίες βασισμένες σε βρετανικά μυθιστορήματα
Κατηγορία:Ταινίες με απαγωγή
Κατηγορία:Αμερικανικές κωμικές θρίλερ ταινίες
Κατηγορία:Ταινίες γυρισμένες στο Σαν Φρανσίσκο
Κατηγορία:Αμερικανικές ψυχολογικές θρίλερ ταινίες